Listina registrovaných odrôd

Listina registrovaných odrôd je zoznam spravovaný Odborom odrodového skúšobníctva Ústredného kontrolného a skúšobného ústavu poľnohospodárskeho v Bratislave. Zoznam obsahuje rastlinné druhy, ktorých odrody podliehajú povinnej registrácií. Ide o:
 poľné plodiny (napr. cukrová repa, ďatelina, ovos, jačmeň)
 zeleniny (napr. cibuľa, kel, paprika, fazuľa)
 ostatné druhy poľnohospodárskych plodín (napr. vinič, chmeľ, broskyňa, čerešňa, egreš)

Zoznam odrôd viniča 
Nasledujúca tabuľka uvádza zoznam muštových odrôd registrovaných na Slovensku. Muštové odrody Viniča hroznorodého sú pestované s cieľom získať mušt z ktorého sa vyrába víno. Tabuľka neuvádza odrody, ktoré sú pestované s cieľom získať hrozno určené na priamu konzumáciu (tzv. stolové odrody).

Odroda je skupina viniča v rámci najnižšieho známeho botanického triedenia, ktorú možno odlíšiť od akejkoľvek inej skupiny viniča podľa prejavu najmenej jedného znaku a považovať za jednotnú s ohľadom na jej schopnosť nemeniť sa pri rozmnožovaní.

Klon viniča je vegetatívnym spôsobom dopestované a geneticky identické potomstvo z jedného kra, ktorý je zapísaný v Listine registrovaných odrôd.

Stĺpec Plocha uvádza celkovú plochu vinohradov (v hektároch) na území
Slovenska, na ktorej sa daná odroda pestuje (stav z roku 2014).

Externé odkazy 
 Ústredný kontrolný a skúšobný ústav poľnohospodársky v Bratislave
 Kompletná Listina registrovaných odrôd (materiál ÚKSÚP)
 Nové odrody viniča hroznorodého, zo slovenskej šľachtiteľskej dielne - Vinič a víno 4/2011

Poľnohospodárstvo
Odrody viniča